
Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


Veur't dorp Leeve (Leeuwen) kiek biej Leeve; veure roufdere, kiek bie Liew. 


Aan dit artikel weurt de kommenden tied nog gewirk. 

Tot daen tied kan d'n inhaud van't artikel veurnaam informatie misse of nog neet good in zie 

verbandj ligke. 


Wat leve precies inhelt is lesteg te zegke. Eigelek is de vraog 
wat leve is triviaal, meh toch is 't begrip leve oetveureg 
bestudeerd in de wetensjappe. Zoe besteit d'r 'ne gansen tak 
vaan de natuurwetensjappe, biologie, die gewijd is aon't leve. 
Toch is de discussie euver "wat is leve" nog steeds neet 
aofgeloupe. 

Wat is leve? 


Met leve weure euver't algemein alle organisme, dinger die d'r op geriech zien um te greuje en/of te 
vermeinigvuldige, bedoeld. Es 'n aonvolling dao-op heet 'n organisme e begin (geboorte) en 'n ind (doed). 
Daoneve weurt veroonderstelt tot 'n organisme in staot is um 'n stofwisseling (metabolisme) te hobbe. 
Daorum weure virusse deks neet tot de levende wezes gerekend. Binne de biologie is daan aoch e groet 
debat euver de definitie vaan leve, zjus um die virusse (en prione). Es v'r leve definiere es 'n cel (of mierdere 
celle) met 'n stofwisseling, daan zoow dat beteikene tot de kans um boetenaards leve tegen te koume kleiner 
is, es tot v'r leve zouwe defeniere in 'ne vorm boe-in aoch virusse en prione levend zien. 

Indeiling vaan't leve 


Binne de biologie (=lier vaan 't leve) zien de vaole levensvorme op Eerd, opgedeild in groppe. De 
taxonomie helt z'ch bezeg mit't indeile vaan organisme. Vreuger woorte alle organisme ingedeild in de 
zoegenaomde veer rieke (bacterie, sjummels, plante en bieste). E veurdeil vaan dees opdeiling is tot me snel 
de versjelle tosse de rieke kint zien. E naodeil is echter tot dees opdeiling allein beros op de versjelle in 
cellulaire opbouw. Daoneve zien virusse en prione, deilkes boevaan nog steeds neet dudelek is of ze noe wel 
of neet leven zien, neet opgenome in de veer rieker. De letste jaore is e nui opdeiling sterk in opkoms. In 
dees nui opdeiling weurt't leve opgedeild in drei groppe (domeine): de Archaea, de Bacteria, en de Eukarya. 
Bove de domeine steit nog een opdeiling die de groondslaag veur de nui opdeiling is: de prokaryote en de 
eukaryo te. Archaea en Bacteria behure tot de prokaryote. De Eukarya (bieste (Animalia), plante (Plantae), 
sjummels (F ungi) en protiste (Protista)) behure tot de eukaryote. 


De veer rieker 

De opdeiling vaan de veer rieker is 'n aw methode um't leve op Eerd te deile. Dees opdeiling weurt toch nog 
hiel vaol gebruuk, met name in't daogeleks leve. Vadl lui kinne beveurbeeld beinao metein e groet versjel 
opnumme tosse bacterie en bieste, deweil ze miestal nog noets vaan beveurbeeld Eukarya gehuurd hobbe. 

't Riek vaan de bacterie 

Bacterie zien de mies simpele binne de veer rieker. De 
basiskinmerke vaan 'n bacterie zien es volg: 

■ Eincellig organisme 

■ Slechs ein ringvormig chromosoom 

■ Gein celkern, boedoor't chromosoom los in't cytoplasma 
ligk. 

■ 'ne celwand en celmembraan 

■ Gein organelle; zoe hobbe bacterie gein mitochondria en 
ouch gein blaadgreunkorrelkes. 

D'r zien evels wel oetzunderinge. Zoe bestoon d'r de cyanobacterie, die wel blaadgreun hobbe (allewel neet 
verpak in korrelkes). D'r zien ouch bacterie die zuurstof gebruke um stoffe te assimilere. Volges de 
endosymbiosetheorie zien cyanobacterie en zuurstofverbrukende bacterie in vreuge eukaryotische celle 



Salmonella Bacterie 





gekrope" boedoor de tegewoordege eukaryote zien oontstoon. 


't Riek van de sjummels 

Sjummels zien organisme die in beginsel eincelleg zien, meh miestal 
ouch in lang "drui" veurkoume. Paddesteul zien beveurbeeld 
miercellege sjummels. De algemein kinmerke vaan sjummels zien: 

■ 'n Celmembraan en celwand 

■ 'n Celkern 

■ 'n Vacuole 

■ Gein blaadgreun(korrelkes) 


't Riek vaan de plante 

Plante kinne eincelleg en miercelleg zien. Vrijwel alle plante make 
hun eige voedingstoffe, door middel vaan fotosynthese en aander 
assimilatie-technieke. De algemein kinmerke vaan plante zien: 

■ 'n Celmembraan en celwand 

■ 'n Celkern 

■ Blaadgreunkorrelkes boe-in fotosynthese plaotsvind 

■ Mitochondria en aander organelle (meh gein centriole) 



'n porseleinzwam 



'ne tuin mit versjillende plantesoorte 


't Riek vaan de bieste 


Bieste zien de jongste organisme binne de veer rieker. De mins is e 
bies. Bieste kinne hun eige voedingstoffe neet zelf aonmake (of mer 
veur 'n gedeilte), en mote dus organisch materiaol vaan boete 
opnumme (ete). De algemein kinmerke vaan bieste zien: 

■ 'n Celmembraan meh geine celwand 

■ 'ne Dudeleke celkern 

■ Vaol organelle, meh gein blaadgreunkorrelkes 

■ Gein groete vacuoles 



'n Holstein-Frisian kooi. 


De Drei Domeine 

In 1937 heet me alle organisme opgedeild in 2 hoofgroppe, de Eukaryote (met kern) en de Prokaryote 
(zoonder kern). De leste jaore zien de prokaryote nog 'ns opgedeild in twie groppe: de Bacteria en de 
Archaea. Daorum besteit d'r noe de opdeiling vaan de drei domeine: Bacteria, Archaea en Eukarya. De 
Eukarya weure wijer opgedeild in de bieste, plante, sjummels en Protiste. 

De Archaea 

Archaea zien een grop vaan prokaryote die ouch wel de "oerbacterie" geneump weure. Archaea distantiere 
ziech doortot zie in extreme miljeus nog good kinne euverleve; vaan uters zoere en vulkanische, tot't aided 
bevrore permafros. Daorum dinke vaol wetensjappers tot de Archaea de ierste levensvorme op Eerd waore. 



















Ouch weurd gedach tot es v'r oets boetenaards leve zowwe tegekaome, tot dat daan oet variaties op de 
Archaea zal bestoon. 

De Bacteria 

De Bacteria zien sumpel organisme boe-in't genetisch materiaol (DNA) neet verpak is in 'ne celkern, meh 
vrij in't cytoplasma veurkump. Dit DNA zit in ein ringvormeg chromosoom, en is deks vergezeld vaan ein 
of mierdere kleine ringvormege chromosome (plasmide). 

De Eukarya 

De Eukarya, ouch Eukaryote genomp, zien organisme boe-in't genetisch materiaol we/ verpak is in 'ne 
celkern. Daoneve zien de chromosome neet ringvormeg, meh draodvormeg (allewel ze deks gespiraliseerd 
zien). Ouch zien d'r in beginsel minimaal twie chromosome aonwezeg (een eukaryotische cel is in beginsel 
diploid); allein bij geslachscelle en sommege oetzunderinge (zoees de bijedar) hoof d'r meh minimaal ein 
chromosoom te zien (haploid) . Ouch is't zoe tot Eukaryotische celle 'n volledege celbouw hobbe, en daorum 
vaol organelle hobbe. 


Virusse 

Virusse zien get apaarts. Me is d'r nog steeds neet oet of virusse noe wel, of noe zjus neet levend zien. 
Virusse hobbe namelek gein eige metabolisme, en hobbe e gashiercel nudeg um ziech veurt te plante. 
Virusse bestoon namelek oet e stukske genetisch materiaol (dit kin RNA of DNA zien, meh noets allebei), 
umgeve door 'ne eiwitmantel. Dit virusdeilke (virion geneump) velt de gashiercel aon, en liet't genetisch 
materiaol los. De gashiercel geit daan aon de hand vaan dat virus-DNA of virus-RNA nui virus-DNA of 
virus-RNA make. Ouch maak de cel daan de eiwitmantel. Vervolges kin de cel oeteinvalle (lysis) , boedoor 
de cel netuurlek doed geit. Nuie virions koume daan vrij, en kinne daan weer aandere celle aonvalle. D'r is 
ouch e virus dat wel z'n eige stofwisseling heet; 't zoegenaomde mimivirus. Oonder andere door de 
oontdekking vaan dit virus, is in de biologie 'ne heftige strijd euver de vraog of virusse noe wel of neet 
levend zien. 

De cel es bouwstein vaan't leve 


Es me de strikte definitie vaan leve aonhelt - dus zoonder virusse en 
prione - daan is de cel de bouwstein vaan al't leve. Eeder organisme 
(boete virusse en prione) bestoon oet ein (eincellige) of mierdere 
celle (miercellige). Eincellige organisme zien beveurbeeld bacterie 
en giste. E veurbeeld vaan miercellige organisme is de mins, meh d'r 
bestoon ouch microscopische miercellige, zoes beveurbeeld 
(hoes)miete. 

Eeder cel besteit oet minstens een celmembraan, DNA, ('n hieleboel) 
eiwitte, en metabolische stoffe. 

Schematische teikening vaan 'n 

't Celmembraan besteit oet vetachtige stoffe, de zoegenaomde prokaryote cel 
phospholipide dubbellaog. Zoonder celmembraan zow een cel 
oeterein valle; zie guuf dus stevigheid veur de cel. Daoneve bepaolt 

de samenstelling vaan't membraan welke stoffe in- en oet de cel kinne kaome. 't Membraan is in die zinne 
semi-permeabel, dat wil zegke tot bepaalde stoffe we/ in en oet kinne, oonderwijl aandere stoffe dat neet 
kinne. Op dis meneer trejt d'r osmose op, en helt de cel ongeveer dezelfde concentraties aon chemicalie. 










Eedere cel bevat genetische informatie. Dees informatie is opgeslage in't DNA in gecodeerde vorm vaan 4 
zoegenaomde base. Oeteindelek codeert't DNA veur alle eiwitte in de cel; ein gen keump grofweg euverein 
met ein eiwit. Bij prokaryotische celle henk't DNA relatief vrij in de cel -'t guuf gein celkern. Dat heet d'r 
deils met te make tot prokaryotisch DNA neet zo laank is. De bacterie E. coli heet beveurbeeld een genoom 
met een lengte vaan ongeveer 4.6 miljoen base (4.6 Mb). Eukaryotische genome zien vaol langer - de mins 
heet een genoom vaan ongeveer 6 milard base (6 Gb) - en zowe zoonder netjes opgevawwe te weure meters 
lang weure. Eukaryotisch DNA zit dus 'opgeslote' in de celkern. 
membraan, allewijl de celkern eigelek 'n dubbel membraan heet. 

Dit DNA codeert veur alle eiwitte. Dis eiwitte zien de werkeleke 
werkpeerde in de cel. Eiwitte bestoon oet een sequentie vaan 
aminozoere, die zich oeteindelek opvawwe, en zoedoende 'n 
functioneel geheil vorme. D'r zien ontiegelek vaol meugeleke eiwitte 
in 'n cel: de mins heet ongeveer 30,000 gene, meh es me alle 
variante en modificaties metrekent, komp me oet op oongeveer tien 
miljoen meugeleke eiwitte ('t totale proteoom). Eiwitte doen 
praktisch alles in 'n cel; ze kinne stevigheid geve (beveurbeeld 
keratine (in de huid)), es signaalmolecuul fungere (bv insuline), 'n 
enzym zien (bv amylase). Dit alles is zoe complex, tot met name bij 
eukaryote de meiste eiwitte es functie hobbe't gedrag vaan aandere 
eiwitte te beinvloede. 

Um vaan DNA naor eiwit te goon, geit d'r een hiel proces aon veuraof. 't DNA weurt ierst "umgesjreve" in 
kleine stukskes RNA. RNA liekend erg vaol op DNA, meh is aanders daan DNA meh eenkelstrengig. Dit 
nomp me transcriptie. Dit RNA weurt daan in ribosome - moleculaire febrikskes - "vertaold" naor eiwit. 

In structuur howwe hej de geliekenisse tusse prokaryote en eukaryote oongeveer op. Bij prokaryote gebaord 
alles vrij in de cel. Bij eukaryote, aon de aandere kant, gebaord vaol in aofgezoondere blaoskes - de 
zoegenaomde organelle. De mieste eiwitproductie vint bij eukaryote beveurbeeld plaots in 't 
endoplasmatisch reticulum. De umzetting vaan sokker naor ATP (de biologische vorm vaan energie) vint 
plaots in de mitochondria. Plante zette leech um in sokker in blaadkorrekkes. 

Daoneve zien eukaryote euver't algemein vaol groeter es prokaryote celle. 'ne Minseleke cel is zoe 'n 10 
micrometer in doorsnei, deweil een bacterieke in algemeine zin meh 'ne eenkele micrometer groet weurd. 

In tegestelling tot prokaryote hobbe eukaryote wel 'n celkern. 't DNA vaan eukaryote ligk daorin opgeslage. 
Dizze celkern heet een dubbelmembraam um ziech heen. Um dat dubbelmembraan umguuf ziech daan't 
zoegenaomde endoplasmatisch reticulum (ER). Dit is een sterk opgevawwe en "misvormp" celmembraan. 
Doortot't zoe opgevawwe is, heet't een erg groet oppervlakte. Op de "blaaijer" van't ER ligke allemaol 
kleine ribosome, die zoes ieder gezag RNA umzette naor eiwit. Zoedoende kin 'n eukaryote cel vaol mieer 
eiwitte producere. 

Es de eiwitte klaor zien motte ze - met name bei de eukaryote - nog opgevawwe weure. Dit gebaort oppenuij 
is speciale moleculaire febrikskes, de chaperones. Zonder de gooie vaorm, kinne eiwitte namelek neet 
werke. 

Evolutie 


De celkern heet sjus wie de cel e 



Schematische teikening vaan 'n 
dierleke cel 


Toen Charles Darwin zien evolutietheorie publiceerde brach dat 'n revolutie teweer in de biologie en in de 
maatsjappij. Inmiddels wete v'r zoe good es zeker tot Darwin inderdaad geliek had. Evolutie keump d'r in 
kort op neer tot soorte langzemaon verandere in een nuij soort, oonder druk vaan allerlei umgevingsfaktore. 
Langzem mer zeker oontsteit een nuij soort die zich beter heet aongepas aan de omgeving. 















Alle soorte op Eerd - en dus al't leve dat veer kinne - zien door 
evolutie oontstande. Zoe aoch de mins. 

Doortot beij eerdere veurtplanting vaan 'n organisme mutaties 
(kleine of groetere weiziginge) in 't DNA optreijje, zien alle 
generaties van e soort een bitteke aanders. Door natuurleke selectie 
oontsteit daan nao laop vaan tied langzemaon een petroen. 
Netuurleke selectie weurt deks umsjreve es "'t recht vaan de 
sterkste', meh dat is in feite oonterech. De zjuste umsjreiving is: 't 
rech vaan de beste aongepaste. Sjus die organisme die sjus - door 
willekeurige kans - genetisch beter aongepas zien aon de umgeving 
(wat dat daan aoch mage beteikene) make dus een betere kans om te 
euverleve. Dat beteikent weer tot zie 'n hoegere kans hobbe ziech 
veur te plante, en hun gene weer door te geve. Dit is netuurleke 
selectie. Door generaties en generaties vaan netuurleke selectie 
verandert de soort daan. 

Een veurbeeld 

Stel, v'r zien in 'n bos. De baom zien greun en hobbe euver t algemein 'ne broene bas. In dit bos leef een 
gruupke vlinders. De mieste vaan de vlinders zien wit. Bij toeval heet ein vlinderke een mutatie boedoor't 
een zwarte kleur heet. Dit vlinderke is vaol minder duudelek te zien bij d'n doonkergreune/broene 
achtergroond vaan't bos. 't Heet dus vaol minder kans te weure gezeen door de vogel dee de vlinder op it, en 
dus heet't 'ne hoeger kans ziech veur te plantte, en z'n gene door te geve. Umtot't naogeslach die mutatie 
weer euvergeorve heet, is't naogeslag aoch zwart, en hobbe die auch weer mieer kans ziech veur te plantte. 
En zoe weijer. Nao laop vaan tied weurt de populatie vlinders dus steeds zwarter, en sterve de witte oet. (En 
dit heet daan weer effec op de vogelpopulatie. Die motte noe op zeuk nao een aander voedselbron, of beter 
aoge evoluere!) 



Portret vaan Darwin 


Divergente Evolutie 

Bij divergente ("oet-mekaar-bewegende") evolutie splits een soort ziech op in mierdere soorte, die eeder 
hunne eige evolutionaire weeg op sloon. Dit is de mies veur de hand ligkende vorm vaan evolutie veur de 
mieste luij. Een veurbeeld zien de Darwinvinkskes. Diz vogels leve op de Galapagoseilande, en eeder eiland 
heet z'n eige soort oontwikkeld, eeder specifiek aongepas aan de condities veur dat eiland. 


Confluente Evolutie 

Bij confluente ("nao-mekaar-bewegende") evolutie evoluere twie (of mie) totaal versjillende soorte nao 
mekaar tow. Een veurbeeld zien vogels en visse. Umtot zwumme en vleege aerodynamisch neet wiet mekaar 
aoflegk, hobbe zoewel vogels en visse een gestroomlijnde lichaamsbouw geevolueerd, en gebruke zie hun 
ledemate es stuurmiddel (vinne bij visse, vleugels bij vogels). Confluente evolutie treijt dus op es twie 
versjillende soorte bloetgesteld weure aon dezelfde umgevingsfactore, en daobei dezelfde evolutionaire 
weeg in zien geslage. 

Onstoon vaan 't leve 


Bestudering vaan't leve 

